《沁园春 题美人画芙蓉》
清代·曹贞吉

袅袅亭亭，何处折来，芙蓉一枝。是青溪女士，写生妙手，花光粉腻，游戏为之。

纵使无情，也应有恨，月白风轻欲堕时。堪怜处、傍沙汀芦岸，掩冉丰姿。

多愁多病蛾眉。便画出、伤心寄阿谁。忆红楼倦绣，轻拈小笔，乌丝罢咏，淡抹唇脂。

更费雌黄，枝头点染，添个翩翩蝴蝶儿。吹能起、笑拂蝇成误，老眼迷离。

作者简介：曹贞吉(1634～1698) 清代著名诗词家。字升六，又字升阶、迪清，号实庵，安丘县城东关（今属山东省）人。曹申吉之兄。康熙三年进士，官至礼部郎中，以疾辞湖广学政，归里卒。嗜书，工诗文，与嘉善诗人曹尔堪并称为“南北二曹”，词尤有名，被誉为清初词坛上“最为大雅”的词家。